‏בפרק הקודם ראינו ‏איך הרנסנס שינה את פניה של אירופה
‏מהמון בוץ וגזרים לבנים ‏לאתר נופש יוקרתי עמוס בתמונות
‏ואיך ההתעוררות הזאת הובילה ‏לשרשרת של התקוממויות המוניות
‏שהפילו את הממסד על הישבן.
‏אבל המהפכות רק התחילו.
‏האנושות עמדה לזנק שוב קדימה ‏באמצעות אילוף המתכת והחשמל.
‏הקדמה תביא לעידן חדש של נוחות ובידור,
‏אבל תאיים גם על החיים בכדור הארץ.
‏לכן הרווח שקול למעשה להפסד.
‏- פילומינה קונק, ‏מנחת תוכניות תעודה חשובות -
‏הפעם נדבר על עליית המכונות כאן בכדור הארץ
‏וגם כאן, ב"השקפת עולם עם פילומינה קונק".
‏- השקפת עולם עם פילומינה קונק -
‏- פרק 4: עלייתן של המכונות -
‏במשך מאות שנים ‏כל דבר בטבע, מבני אדם לפרות,
‏פעל באמצעות הדבר הזה.
‏אוויר צח.
‏אם לא שמעתם על אוויר, הוא תערובת גזים ‏בלתי נראית וממכרת עד כדי כך
‏שאנו סובלים מתסמיני גמילה קטלניים ‏דקות ספורות לאחר שמנתקים אותנו מהאוויר.
‏התלות הזאת גרמה ‏להתקף קנאה מצד אויבי האוויר, המים.
‏המים נאלצו להעלות הילוך.
‏הם נאלצו להפוך למרכיב חיוני יותר עבורנו, ‏האדונים הטבעיים שלהם.
‏הם הרגישו את החום.
‏החום הפך אותם למשהו שימושי.
‏קיטור.
‏את הקיטור ניתן היה לרתום ‏כדי להפעיל כל מיני מכונות.
‏אין מקום בעולם שהשתגע על קיטור כמו אמריקה.
‏שם הקיטור שינה לעד את צורת המדינה.
‏כדי להבין מדוע, ‏אני חוששת שיהיה עלינו להביט במפה.
‏בהתחלה המתיישבים נשארו בקצוות של אמריקה
‏ולא נגעו במרכזה, ‏ממש כמו פאי קפוא במיקרוגל.
‏אבל האמריקאים אז לא היו ‏אנשים צנועים וחסרי יומרות
‏והם עדיין לא כאלה היום.
‏הם האמינו במושג בשם הייעוד הגלוי.
‏זאת אמונה שכל האדמה שייכת להם,
‏שאלוהים עצמו רצה שהם ימשיכו מערבה
‏ויתבעו אותה חזרה מידם של ילידי אמריקה ‏שהוא הניח שם בטעות קודם לכן.
‏מה זה הייעוד הגלוי?
‏הייעוד הגלוי הינו אידאולוגיה…
‏- ד"ר בריאן קלאס, ‏מרצה עמית לפוליטיקה עולמית -
‏שרווחה בשנות ה-40 וה-50 ‏של המאה ה-19 בארצות הברית.
‏היא טענה שאלוהים נתן לאמריקה ‏זכות להשתלט על שאר היבשת
‏ולהפיץ את הערכים והסגולות ‏של האומה מים אל ים נוצץ אחר.
‏זאת הייתה התוכנית האלוהית? ‏-זה היה הרעיון. כן.
‏זה לא הופך אתכם לעבדי האל?
‏ובכן, לדעתי אנשי התקופה היו טוענים
‏שהם היו שליחיו של האל עלי אדמות.
‏לפיכך הם חשו שהם מוציאים לפועל ‏את המדיניות שלו מתוך רצון חופשי
‏ולא נאלצים לעשות כן.
‏אבל לכל הפחות, הייתם הזונות של אלוהים.
‏אבל יישומו של הייעוד הגלוי היה מסוכן.
‏נאלצתם להיטלטל בעגלה רעועה ‏דרך תנאי שטח מסוכנים
‏מורעבים כמעט או שחטפתם דיזנטריה ‏וחרבנתם את עצמכם למוות,
‏נשכו אתכם נחשים והאפאצ'ים טבחו בכם.
‏כמעט כאילו אלוהים עצמו ‏לא רצה שיעשו את זה למרות הכול.
‏אבל המצאת רכבת הקיטור שינתה את הכול.
‏רכבת הקיטור צחקה לעגלות בפנים.
‏לא באמת. זה לא ספר ילדים.
‏האמריקאים שחררו את מנועי הקיטור אל הטבע,
‏חצבו נתיבים לאורכה ולרוחבה של הארץ ‏ושינו את מאזן הכוחות.
‏עכשיו יכלו להילחם ‏בילידים האמריקאים במהירות רבה
‏יחד עם קרון מסעדה נלווה.
‏הודות למסילות הרכבת, ‏צצו עיירות קטנות בכל רחבי המערב.
‏אלה היו מקומות קשים ומופקרים
‏וחרצו שם דין ללא משפט בקצה קנה האקדח,
‏כי הבוקרים עשו כל מה שצריך ‏כדי להגן על הפרות והבנים שלהם.
‏תוכל להסביר לנו מה אנחנו רואים כאן?
‏זה אקדח פעולה יחידה צבאי מדגם קולט 45.
‏- ג'ונתן פרגוסון, אוצר כלי ירי וארטילריה -
‏טוענים אותו כאן
‏ואז היה צורך לדרוך את הנצרה לפני כל ירייה.
‏זה היה מסוגל להרוג אנשים רק בימים עברו?
‏או שזה יכול להרוג אנשים גם כיום?
‏אני חושש ‏שהוא בהחלט מסוגל להרוג אנשים גם כיום.
‏הוא ממש ישן. כמו שעון של פעם, נכון? ‏-כן.
‏הכדורים יוצאים ממנו לאט? ‏אפשר היה לברוח מהכדור?
‏ללא ספק אי אפשר היה לברוח מהכדור. ‏את צודקת שזה נראה כמו מנגנון של שעון.
‏המנגנון דומה מאוד למנגנון של שעון. ‏בפנים יש מחגר.
‏מפגר? ‏-מחגר.
‏מאיפה יוצאים הכדורים? ‏הם יוצאים מהצינור הזה?
‏בהחלט. כן, זה הקנה.
‏אני יכולה להחזיק אותו ולהציץ פנימה?
‏או שאני עלולה לחטוף כדור בעין?
‏בדרך כלל לא רואים זאת בעין יפה.
‏יכאב לי אם אחטוף כדור בעין?
‏כי עין היא מעין שקית מים, נכון?
‏אני בטוחה שזה ידקור ויצרוב קצת,
‏אבל כללית ניתן להמשיך כרגיל.
‏לא נראה לי שיש מקום בגוף ‏שסביר לחטוף בו כדור.
‏מדוע יש לאנושות צורך ‏להמציא מכונות הרג כאלו?
‏אבל תוכל להשתדל לענות לי בקצרה?
‏כי אנחנו אנושיים, אני מניח?
‏עושה רושם שמובנה בתוכנו ‏הצורך להיאבק על משאבים
‏עם בני אדם אחרים. ‏-כן.
‏קשה לנו לברוח מזה.
‏אני יודעת. אני חושבת שאנחנו דפוקים.
‏לרובים היה תפקיד משמעותי ‏בעיצוב אמריקה וגם בהרג בני אדם.
‏אפילו כיום, השימוש בנשק ‏הינו חלק מהותי מהזהות הלאומית שלהם.
‏איך קרה שלאמריקאים יש זכות ‏להרוג מי שהם רוצים ברובה?
‏אין להם. רצח הוא פלילי בארצות הברית.
‏אבל יש להם זכות להחזיק נשק פרטי.
‏יש להם זכות להחזיק נשק ביד. ‏-בדיוק.
‏אבל לדובים אין ידיים. ‏-האמת שכן.
‏באמת? חשבתי שאלו רגליים.
‏אני לא ביולוג.
‏אבל אני מניח שכשהם עומדים, ‏הרגליים הקדמיות הופכות לידיים.
‏עם בוקרים, רובים ונסיעות ברכבות קיטור,
‏אמריקה נודעה בתור ארצם של בני החורין.
‏אני בטוחה שזה הפתיע את כל העבדים.
‏מנהג העבדות הברברי עדיין היה רווח באמריקה,
‏במיוחד במדינות הדרום.
‏אבל לבסוף, אחרי שחשבו רבות על הנושא,
‏אנשי מדינות הצפון גילו תגלית מזעזעת:
‏בתוך כל עבד היה אדם אמיתי.
‏הצפון שאל את הדרום ‏באיזו מין אמריקה הוא רצה לחיות.
‏באמריקה שבה הלבנים מצצו את דמם ‏של גזעים אחרים והתייחסו אליהם כנחותים?
‏או שמא באמריקה שבה ‏העמידו פנים שזה לא קורה.
‏הוויכוח הסלים לכדי מלחמת אזרחים.
‏זאת הייתה תקופה שבה אמריקה ‏הייתה מקוטבת כמעט כמו בימינו.
‏מלחמת האזרחים שיסעה את אמריקה, נכון? ‏זאת הייתה מלחמת אחים.
‏אולי מישהו היה כל כך מסוכסך ‏עד שנלחם בעצמו?
‏לא נראה לי.
‏אולי לאנשים היו כמה התלבטויות קשות
‏לאיזה צד להצטרף, ‏ולדעתי אולי לזה את מתייחסת.
‏איך למעשה טוענים ‏שזאת הייתה המלחמה המודרנית הראשונה
‏כשברור מהתצלומים ‏שזה קרה לפני עידן ועידנים?
‏מעניין שאת מתייחסת לתצלומים,
‏כיוון שזו המלחמה הראשונה ‏שבה הצילום מילא תפקיד למעשה.
‏התצלומים היו חלק מהסכסוך ‏ותיעדו את האלימות.
‏אני בטוחה שזה היה די מלהיב ‏לפתח את התמונות אחר כך
‏ולראות מה הצליח ומה לא.
‏אחרי ארבע שנים ארוכות של אלימות מלחמתית,
‏ידו של הצפון הייתה על העליונה, ‏והוא ממילא נמצא למעלה.
‏זה היה ניצחון למלך הבלתי מעורער ‏של הצפון, אברהם לינקולן.
‏מי היה אברהם לינקולן?
‏למה היו לו כל מיני קעקועים מוזרים על הבטן?
‏אין לי מושג למה את מתכוונת לגבי הקעקועים,
‏אבל הוא היה נשיא ארה"ב וקרוב לוודאי ‏מוערך כנשיא הטוב ביותר של ארה"ב.
‏מסתבר שהיה לו קעקוע על הבטן ‏של איש שלג ושל אדום חזה.
‏לאדום החזה היה שפם.
‏אין לי שום מושג למה את מתכוונת.
‏עתה משלינקולן היה הנשיא, ‏העבדות בוטלה סוף סוף
‏והוחלפה בגזענות פשוטה.
‏אבל אברהם לינקולן לא זכה לסוף טוב.
‏חמישה ימים אחרי ניצחון הצפון, ‏פקד אותו גורל אכזר.
‏הוא נאלץ ללכת לתיאטרון ולצפות במחזה.
‏מתנקש רחום גאל אותו מייסוריו.
‏אבל ברוב אכזריותו, רק במערכה השלישית.
‏אברהם לינקולן נורה בתא תיאטרון.
‏איפה זה על הגופה?
‏אני חושב שאת מתכוונת ‏למיקום הפיזי שלו כשנורה,
‏זה היה בתא הנשיאותי ‏בתיאטרון פורד שבוושינגטון.
‏למה ירו בו? בגלל שלא רצה להסיר את הכובע?
‏כי זה די מעצבן בתיאטרון ‏כשמישהו יושב מלפניך עם כובע.
‏הוא ישב בתא הנשיאותי
‏ולא היה אף אחד מאחוריו, ככל הידוע לי.
‏אבל ירה בו אדם בשם ג'ון וילקס בות'
‏שהאמין בקונפדרציה.
‏איך השפיעה העובדה שירו בו בראש ‏על יכולתו של לינקולן להנהיג?
‏היא סיימה את יכולתו, ‏כיוון שמת כ-12 שעות לאחר שנורה.
‏אז הוא לא יכול היה להמשיך. ‏-לא בתור גווייה, למרבה הצער.
‏אולי אורו של לינקולן כבה,
‏אבל אמריקה עמדה לעשות את ההיפך.
‏האמריקאים השתעשעו עם החשמל
‏מאז שבנג'מין פרנקלין ‏הצמיד מפתח לחוט של עפיפון
‏כדי לפתוח את הברק שבשמיים.
‏אחר כך, בשנת 1878, ‏תומס אדיסון פענח איך להשתמש בכוח הזה
‏ויצר משהו יוצא דופן.
‏קשה לדמיין עולם ‏שבו אדיסון לא המציא את הנורה.
‏אפילו אם מדמיינים אותו, ‏הוא יהיה חשוך מכדי לראות מה יש בו.
‏איך ראו אנשים במהלך שעות היום ‏לפני שאדיסון המציא את האור?
‏האור מגיע מהשמש ‏ולכן אנשים ראו במהלך היום הודות לשמש.
‏- ד"ר פטרישיה פארה, היסטוריונית למדע -
‏הם נזקקו לנורה ‏בשעות הלילה שבהן השמש אינה מאירה
‏ואז אי אפשר לראות.
‏אז מה עשו אנשים לפני המצאת הנורה?
‏הם השתמשו בנרות או בשמן.
‏אז היה לנו אור יום בשעות היום ‏ונרות בשעות הלילה.
‏כן.
‏אז לא היינו זקוקים לנורות. ‏מפעל חייו הוא חסר משמעות.
‏המצאה מדהימה נוספת של אדיסון היא הפונוגרף.
‏- ד"ר אלכסנדר קולקובסקי, ‏חוקר עמית, המוזיאון למדע בלונדון -
‏תוכל לעצור את זה? ‏-כן, כמובן.
‏נכון שזה מדהים שאנחנו כאן עכשיו?
‏אבל הקול הזה הוקלט לפני שנים רבות.
‏אם אדבר לתוך החצוצרה,
‏האם אוכל לשאול אותה שאלה ‏לגבי איך המקום שהיא נמצאת בו?
‏לא, את לא יכולה. ‏זה הוקלט לפני יותר ממאה שנה.
‏אבל זה פונוגרף. זה לא עובד כמו טלפון?
‏משמעות המילה פונוגרף ביוונית ‏היא "כתיבת קול".
‏זה לא טלפון.
‏זאת אומרת שהם יכולים ‏לשמוע אותנו אבל לא לענות.
‏לא הייתי אומר. הם לא שומעים אותנו. ‏אנו שומעים אותם, את ההקלטה.
‏הם לא שומעים אותנו ‏והם לא יכולים לענות לנו.
‏הייתי אומר שלא, הם לא יכולים. ‏-אז מה הטעם בכל זה?
‏כדי שנוכל לשמוע מוזיקה, ‏קול אנושי וקולות אחרים.
‏זאת אומרת שזה יכול ‏להקליט קולות שעוד לא נשמעו?
‏לא.
‏מה לגבי קולות שנשמעו בעבר?
‏אם הקולות הללו הוקלטו בזמנו.
‏הוא לא יכול להקליט משהו שהתרחש בעבר.
‏נראה לי שהוא די מוגבל, בכל הכנות.
‏הודות לפורנוגרף של אדיסון,
‏מוזיקה קלאסית יכלה כעת ‏לשעמם קהל של מיליוני אנשים.
‏מוזיקה קלאסית מנגנים באמצעות תזמורת.
‏איך מנגנים בתזמורת?
‏נושפים לתוכה?
‏או אולי זה מעין משהו ‏שבו משפשפים מקל על המיתרים?
‏- ד"ר שירלי ג'. תומפסון, ‏מלחינה ומרצה למוזיקה -
‏תזמורת אינה כלי נגינה מסוים ויחיד.
‏כן.
‏תזמורת היא חיבור בין כלים רבים ושונים.
‏הבנתי. יותר מכלי נגינה אחד. ‏-יותר מכלי נגינה אחד.
‏אז יש צורך בשתי הידיים ‏ובפה כדי לנגן בתזמורת.
‏המנצח יזדקק לכל הדברים הללו.
‏אבל התזמורת לכשעצמה היא ישות
‏המורכבת מכלים רבים ושונים.
‏אז אי אפשר לנשוף בתזמורת שלמה?
‏הודות לאדיסון, הוכנעו עולמות האור והקול.
‏אבל נותרה חזית אחת שטרם נכבשה:
‏עולם השמיים.
‏במשך שנים רבות, ‏אנשים ניסו לבנות מכונות תעופה.
‏אבל רוב החלוצים הראשונים התקשו להתקדם הלאה
‏מעבר לקפיצת המוות הניסיונית שלהם.
‏אבל כל זה השתנה ‏כשהאחים אורוויל ווילבור רייט
‏בנו בהצלחה את קריאת התיגר ‏הראשונה והחוקית נגד כוח הכבידה.
‏כמה רחוקה הייתה הטיסה הראשונה?
‏ביום הראשון שבו ‏האחים רייט הצליחו לטוס כמה פעמים…
‏הם בד"כ טסו למרחק של כמה מאות מטרים בלבד.
‏הם היו כבר יכולים ללכת ברגל.
‏זה נכון, אבל זאת לא הייתה המטרה.
‏מתי התרחשה הטיסה הראשונה שהייתה ‏ארוכה מספיק כדי להצטרך לשירותים?
‏ברגע שפיתחו את הטיסות המסחריות, ‏מרחקי הטיסות הללו התארכו
‏ואז הנוסעים היו זקוקים לכמה דברים נוחים,
‏כמו למשל שירותים במטוס.
‏אני בטוחה שהיה רגע, הפעם הראשונה ‏שבה מישהו הבין שצריך שירותים במטוס.
‏זה מרשים עוד יותר מאשר האחים רייט.
‏אני חושש שבחיים לא חשבתי על זה
‏בתור פיתוח מלהיב או משמעותי במיוחד.
‏למה לאופניים אין שירותים?
‏זה היה חוסך את הצורך לרדת מהם.
‏אולי כדאי לי לכתוב את זה ‏ולעגן את זה בזכויות יוצרים.
‏אפילו בלי שירותים, ‏הטיסה ההיסטורית של האחים רייט
‏שינתה לעד את תחום התחבורה, ‏באופנים שעדיין לא מובנים לגמרי.
‏האחים רייט ערכו ‏את הטיסה הראשונה לפני יותר ממאה שנה.
‏איך זה שעדיין לא התקרבנו ‏להבין איך מטוסים עובדים למעשה?
‏אבל אנחנו כן מבינים. ‏כיום אנו יודעים איך הם עובדים.
‏אבל באמת, איך הם עובדים?
‏ובכן, יש לנו משוואות מתמטיות
‏שמתארות את הדרך ‏שבה האוויר זורם מעל כנפי המטוס.
‏תוכל להסביר איך פועלים מטוסים ‏מבלי להשתמש במונחים מדעיים?
‏קשה שלא להסביר את המדע שעומד מאחורי זה,
‏אבל הודות לצורת הכנפיים,
‏הכוח כלפי מעלה גדול מהכוח כלפי מטה,
‏כך שהוא דוחף את המטוס למעלה באוויר.
‏זאת התיאוריה שלך. ‏רוצה לשמוע את התיאוריה שלי?
‏בסדר. ‏-אני חושבת שהם פועלים על אמונה.
‏מטוסים טסים רק משום שאנו מאמינים ‏שהם מסוגלים לעשות את זה.
‏לכן התקשורת חייבת להמשיך עם העמדת הפנים,
‏אחרת המטוסים יתחילו לצנוח מהשמיים.
‏אותו הדבר לגבי רשת אלחוטית. ‏אין מצב שזה אמיתי.
‏אנחנו פשוט חייבים לשתף פעולה ‏עם הפנטומימה הזאת, אחרת הכול ייעצר.
‏השמיים נכבשו ועכשיו הגיע תורם של הכבישים.
‏קשה לומר מי המציא את הרכב הראשון.
‏אנשים רבים ניסו את ידם בכך
‏ולכן עמוד הוויקיפדיה של הערך הזה ‏הוא ארוך מכדי לטרוח ולקרוא אותו.
‏אבל למרבה המזל, זה לא משנה.
‏כי בסופו של דבר, שמו של אדם אחד בלבד ‏הפך לשם נרדף למכוניות.
‏האדם שהמציא את הרכב הראשון שהפך לרב מכר,
‏נקרא הנרי דגם טי פורד.
‏בצירוף מקרים מדהים, כך נקרא גם הרכב שלו.
‏על ארבעת הצילינדרים שלו, ‏מנוע בנפח 2.9 ליטרים,
‏20 כוח סוס ומהירות מרבית של 72 קמ"ש,
‏דגם טי פורד הייתה מכונית ממש נוראית.
‏יותר גרועה אפילו ‏מהמכונית שאמא שלכם נוהגת בה.
‏אין מקום לחבר את הטלפון, ‏אין תוכנת ניווט או מערכת מוזיקה.
‏אין בה אפילו מקום לשים את הכוס.
‏אבל היא הייתה קצת יותר טובה מסוס,
‏כי היא לא בעטה לכם בראש אם עמדתם מאחוריה.
‏ושלא כמו ברכבת,
‏לא היה סיכוי שתשבו ליד פסיכופת.
‏אלא אם כן הייתם עוצרים ‏לאסוף טרמפיסט עם מברג בכיס.
‏אבל ההברקה הגדולה ביותר ‏של הנרי דגם טי פורד לא הייתה המכונית עצמה,
‏אלא האופן שבו היא יוצרה.
‏במקום להעסיק אדם אחד ‏שייצר מכונית לאט במו ידיו,
‏פורד העסיק המון אנשים וכל אחד מהם ‏היה אחראי לחלק קטנטן מהמכונית
‏והם עשו זאת שוב ושוב.
‏זאת הייתה מהפכה בשעמום במקום העבודה ‏ובחוסר המשמעות האנושית.
‏הייצור ההמוני נזקק לכוח עבודה אנושי עצום.
‏מיליוני אנשים נהרו לארה"ב ‏לנסות את החלום האמריקאי.
‏הצורך בכלי שיט גדולים יותר ‏הוביל להמצאת הטיטאן 1-סי,
‏הצוללת הראשונה בעולם שיועדה לאדם אחד.
‏במשך שנים רבות, האדם בהה באוקיינוס ‏וכמה לשקוע בתוכו כמו אבן.
‏הצוללת טיטאן 1-סי ‏תהפוך את החלום הזה למציאות.
‏היא זכתה להצלחה עצומה.
‏בצלילת הבכורה שלה, הטיטאן 1-סי
‏הפליגה מסאותהמפטון היישר אל קרקעית הים
‏שם החוקרים האמיצים יכלו לחיות במנעמים
‏במשך הדקות הספורות שלקח להם לגלות
‏שלא ניתן לנשום על קרקעית האוקיינוס.
‏אחרי שכבשה את האור, הקול, ‏השמיים, הדרכים וקרקעית האוקיינוס,
‏האנושות עמדה לגלות משהו ‏שאפילו לא שמעה עליו קודם לכן,
‏הודות למדענית ולאישה בשם מארי קארי,
‏אבי הקרינה ממין נקבה.
‏איך הבינה מארי קירי
‏שגילתה את הקרינה הרדיואקטיבית, ‏אם היא בלתי נראית?
‏מארי קירי המציאה ‏את המונח קרינה רדיואקטיבית.
‏קרינה רדיואקטיבית מתרחשת ‏כשחומרים כגון רדיום, פולוניום ופלוטוניום
‏פולטים אנרגיה רבה ומתפרקים באופן טבעי.
‏לכן מדובר בתופעה אמיתית, ‏למרות שהיא בלתי נראית.
‏יש הרבה דברים אמיתיים שהם בלתי נראים, כן.
‏אז זה דומה לצ'אקרות ולשדות אנרגטיים.
‏כמו אלה שיש בתוך הפנים ‏והם מתחברים למזל האסטרולוגי שלך
‏ומשפיעים על הדרך שבה מעכלים גלוטן. ‏הם אמיתיים, נכון?
‏תראי, אני לא חושבת שהם אמיתיים. ‏-אני חושבת שכן.
‏דודתי קרול מאזנת צ'אקרות לאנשים. ‏היא גובה 80 פאונד לשעה.
‏לדעתי אם היא מרוויחה כל כך הרבה כסף מזה,
‏אז לא מדובר בשטויות, נכון?
‏לרוע המזל, הסקרנות של קירי הרגה אותה.
‏סבורים שהחשיפה ארוכת טווח ‏לקרינה רדיואקטיבית גרמה למותה.
‏זה לא הוגן כשמדען כמו ברוס באנר
‏נחשף לקרינת גאמה
‏ואז עושים ממנו גיבור על, נכון?
‏הוא זוכה לספר קומיקס משלו ולזיכיון סרטים.
‏מארי קירי מתה מזה וזהו.
‏שמעי, הוא הפך לענק הירוק.
‏זה לא הוגן, נכון? זה באשמת הפטריארכיה?
‏בנוסף, מה זאת פטריארכיה?
‏בינתיים, מדענים אחרים נשיים פחות ‏עבדו על תיאוריות משלהם.
‏הפיזיקאי ודוגמן הלשון המקצועי ‏אלברט איינשטיין
‏הגה את תיאוריית היחסות שלו, ‏אנרגיה שווה למסה כפול מהירות האור בריבוע.
‏תיאוריה שאף אחד לא מבין עד עצם היום הזה.
‏אני מציינת אותה רק משום שמסתבר ‏שהיא תהיה חשובה אחר כך.
‏איינשטיין העריך ‏שאין דבר מהיר יותר ממהירות האור.
‏אבל צל זריז יותר מהאור.
‏למשל אם אאיר בלפיד על הקיר,
‏אבל אחזיק את הלפיד מאחורי הראש,
‏הצל שלי יגיע לשם מהר יותר מהאור.
‏איך איינשטיין היה מסביר את זה?
‏לדעתי הוא היה אומר שהכול קורה ‏מהר מכדי להבחין בכך כראוי.
‏תמיד הייתה לו תשובה, נכון?
‏המאה העשרים התחילה בסערה.
‏המדע חרבן חידושים בזה אחר זה,
‏מהר מכדי שנוכל לערוך אותם יחד כראוי.
‏אבל לכמה מההמצאות הללו היה צד אפל
‏וניתן היה להשתמש בהן ‏כדי להרוג בני אדם ולא בקטע טוב.
‏מלחמת העולם הראשונה נודעה ‏בתור המלחמה שתסיים את כל המלחמות,
‏למרות שיש כיום היסטוריונים ‏שטוענים שהיא לא עשתה זאת.
‏אבל זאת הייתה המלחמה הראשונה ‏שהשתמשו בה בטכנולוגיה מתקדמת,
‏כלומר במטוסים, במקלעים ובטנקים
‏שנרתמו כולם כדי להילחם ‏בבני האדם שהמציאו אותם.
‏למרות שלא היו להן אמונות, ‏אידאולוגיות, לב או נשמה,
‏ידן של מכונות ההרג הייתה על העליונה.
‏התוצאה הסופית הייתה ‏20 מיליון לכלי הנשק, אפס לאנושות.
‏כשבני האדם יוצאים למלחמה, ‏זה תמיד נראה כמו תוהו ובוהו.
‏מעורבות בזה הרבה צעקות?
‏- פרופ' אשלי ג'קסון, מרצה להיסטוריה ‏אימפריאלית וצבאית -
‏בהחלט יש המון צעקות. או שצועקים פקודות,
‏או שאלו צרחות של גוססים.
‏אז אני מניחה ‏שיש סכנת דנדון לכל מי שעומד קרוב לשם.
‏ממש חבל שאנחנו ממשיכים לעשות את זה.
‏אני לא מנסה לעורר מחלוקת,
‏אבל באופן כללי, ‏נראה לי שמלחמה היא משהו די מיותר.
‏מסתבר שזאת פעילות אנושית די רווחת.
‏אולי זה הטבע שלנו.
‏מה גורם לנו כחיות להילחם זה בזה ככה?
‏תוכל לנסות לענות לי במשפט קצר אחד?
‏אחרת ממש מתעצבנים בעריכה.
‏פחד, כבוד ואינטרסים.
‏באמת? אלו שלוש הסיבות…
‏בקיצור נמרץ, זהו זה.
‏בסדר. אין לי מושג מי העורך, ‏אבל ניאלץ להסתפק בזה.
‏הברבריות של מלחמת העולם הראשונה
‏העניקה השראה למגוון רחב ‏של שירי מלחמה קודרים וספרות שוחרת שלום
‏שפורסמו עשורים לפני שפורסם ‏המנון הטכנו הבלגי הלא קשור,
‏"תנו בקצב".
‏- להקות אחרות ששמן מתחיל בה' הן "הקיור", -
‏- "האחים אייסלי", ו"הוולווט אנדרגראונד" -
‏- כשהקליפ הזה שודר לראשונה, ‏הקהל חשש שמה הוא אמיתי -
‏- ושריבה תישאב לתוך בתיהם דרך המסך -
‏- אם אתה יוצא, ‏תוכל להביא לי קולה זירו וטוויקס? -
‏- סליחה, זה היה מיועד לשליח -
‏מיליוני גברים צעירים מתו במהלך המלחמה.
‏אבל למרבה המזל, ‏האנושות גילתה אדם מסוג חדש:
‏האישה.
‏הנשים היו קיימות תמיד ברקע ההיסטוריה,
‏השתמשו בהן בעיקר בתור חיות מחמד של הגברים
‏וסבלו אותן בשל יכולתן הקסומה ‏להפריש בני אנוש טריים
‏דרך החורים הקדמיים שלהן.
‏אבל בתחילת המאה העשרים,
‏חוקרי מדעי החברה גילו תופעה מדהימה:
‏נשים יכולות לעשות כל מה שגברים יכולים, ‏בלי צורך לדבר על זה.
‏הן זכו גם לזכות הצבעה.
‏סוף סוף נשים יכלו לבחור ‏את הגבר שיאמר להן מה לעשות.
‏נשים החלו לברוח מהמדים המסורתיים שלהן
‏והתלבשו פחות דומה לרהיט רדוף רוחות ‏ויותר כמו נערים נשיים.
‏הן שתו, עישנו ורקדו במהירות גבוהה ‏וביחס נוראי של תמונות לשנייה.
‏בינתיים בהוליווד,
‏הומצא בידור מסוג חדש לחלוטין: סרטים.
‏שלא בדומה לספרים,
‏לא הייתם צריכים להתרכז ‏או להשתמש בדמיון כדי ליהנות מסרט.
‏כל אחד, אפילו אנשים ‏מאוד עצלים או טיפשים, יכלו ליהנות מסרט.
‏היה עליהם רק לשבת ולבהות במסך, ‏בדיוק כפי שאתם עושים עכשיו.
‏למרות זאת, הסרטים הראשונים ‏היו ממש מחורבנים, כפי שאתם רואים.
‏אבל הודות לסרטים הראשונים כמו אלה,
‏אנו יכולים לראות איך באמת נראו החיים פעם.
‏כולם זזו מהר מאוד ונפלו הרבה.
‏למה אנשים בסרטים הישנים זזים מהר כל כך?
‏זה בגלל שזאת הייתה ‏הפעם הראשונה שצולמו והם היו לחוצים?
‏או משום שזה היה סרט אילם
‏והם לא שמעו את הבמאי צועק להם להאט?
‏- ד"ר רות אדמס, ‏מרצה בכירה לתעשיות תרבות ויצירה -
‏יחס התמונות לשנייה ‏של המצלמות הישנות היה שונה מהיחס כיום.
‏אז זה באשמתנו.
‏אנחנו מקרינים את הסרטים ‏מהר מדי והשחקנים נאלצים להזדרז
‏כדי לוודא שיוכלו להכניס ‏את כל הסיפור לפני כותרות הסיום.
‏אני בטוחה שהם בלחץ. ‏מה יקרה אם לא יעמדו בקצב?
‏האם הסרט יעבור לחדר ‏שהשחקנים טרם הגיעו אליו?
‏נראה צילום של חדר ריק וזהו.
‏השחקנים מתנהלים במהירות רגילה.
‏אבל מהירות ההקרנה
‏גורמת להם להיראות כאילו הם זזים מהר מאוד.
‏נוכל לתקשר עם השחקנים בסרט
‏ולומר להם שזה בסדר והם יכולים להירגע?
‏לא. כולם כבר מתים.
‏לסרטים הראשונים היו כותרות
‏כך שיכלו לצפות בהם בטלפון בלי קול.
‏אבל תוך זמן קצר הבינו איך להוסיף קולות.
‏מה יותר מוצלח לדעתכם?
‏סוף סוף הקריאה הפכה למיותרת.
‏הרודנות בת מאות השנים ‏של המילה הכתובה הגיעה סוף סוף לקיצה.
‏אבל כל מחשבה שמא האנושות ‏פצחה בעידן חדש ומלא תקווה,
‏עמדה לעשות את דרכה לשקית זבל.
‏עננים אפלים התאספו מעל אירופה
‏שעמדה בפני חידוש של זיכיון מלחמת העולם.
‏עד מהרה העולם צלל לתוך מלחמה כוללת נוספת,
‏וכיוון שהמלחמה הזאת התנהלה ‏תוך שימוש בציוד נוראי עוד יותר מהקודמת,
‏נראה היה שלא יהיה סוף לשפיכות הדמים.
‏אבל אז עלה רעיון במוחם של האמריקאים.
‏במקום להטיל ‏אלפי פצצות קטנות על יפן, בדומה לגרמניה,
‏מה יקרה אם יטילו רק פצצה גדולה אחת?
‏בעזרת התיאוריות של איינשטיין, ‏שברוב חוכמתי הזכרתי קודם,
‏הם ייסדו את פרויקט מנהטן ‏שניהלו אותו אנשים חובשי כובעים
‏שהמציאו משהו מעורר פלצות:
‏פצצה אטומית בשם "הילד הקטן",
‏כלי הנשק בעל העוצמה הרבה ביותר ‏ובעל השם הכי לא הולם אי פעם.
‏כמה עוצמה הייתה לילד הקטן?
‏הבה נאמר זאת כך:
‏לו היו מטילים את הפצצה הזו ‏על ביתו של חברי לשעבר שון בווסטוטון,
‏הכול מכיכר צ'קרבנט בכביש איי-58
‏ועד לחנות הפרחים ‏ליד מועדון הגולף הפתוח הארט
‏היה מושמד לחלוטין.
‏הפיצוץ הראשוני היה מאייד את שון,
‏ומשחק הפק-מן המקורי שלו,
‏אותו שחזר במשך כל סוף השבוע ‏שבו חל יום ההולדת שלי,
‏היה ללא ספק כמעט הופך לחסר תועלת לחלוטין
‏בגלל סופת האש שהייתה באה אחרי הפיצוץ.
‏כל האזור מוויגן ועד בולטון ‏היה נשרף לחלוטין.
‏זאת אומרת שמידלברוק הייתה נעלמת. ‏ביקרשו הייתה נעלמת.
‏הינדלי גרין, שכחו מזה.
‏האימה שלא תתואר במילים ‏של פצצת האטום סיימה את מלחמת העולם השנייה.
‏לכולם נמאס לחלוטין
‏והעולם הסכים בפעם השנייה בפרק הנוכחי ‏לא לצאת אף פעם יותר למלחמה.
‏אני מבטיחה שלא תפרוץ שום מלחמה ‏במשך 52 שניות שלמות בפרק החמישי.
‏נכון שזה מנחם לדעת ‏שאין לנו נשק אטומי היום?
‏זה תלוי במה את מתכוונת כשאת אומרת "לנו".
‏לבריטים יש נשק גרעיני
‏ולאחרונה אכן החליטו להגדיל
‏את מספר ראשי הנפץ שברשותם.
‏כן, אבל הם סרק, נכון? רובם ראשי סרק.
‏לא, בכלל לא. אלו מערכות שיגור ‏תפקודיות לחלוטין עם ראשי נפץ גרעיניים.
‏למדינות רבות אחרות יש מערכות כאלו.
‏אני חושש שמלחמה גרעינית ‏ואיום החורבן הגרעיני עדיין איתנו.
‏טוב, אולי נוכל לדבר על משהו מעודד יותר?
‏כל מה שתרצי.
‏אתה אוהב את אבבא? ‏-אני מת על אבבא.
‏כן? ‏-כן.
‏מה השיר החביב עליך של אבבא? ‏-"מלכת הרחבה."
‏"מלכת הרחבה", כן.
‏כן. הוא נהדר, נכון?
‏- בפרק הבא -
‏בפעם הבאה נגלה ‏איך המלחמה הקרה בין המזרח לבין המערב
‏סללה את הדרך לרוק אנד רול,
‏וזה בתורו סלל את הדרך להיפים של תרבות הנגד
‏ואלה סללו את הדרך לסטיב ג'ובס ‏שסלל את הדרך למחשבים ולטלפונים חכמים
‏שסללו את הדרך לרשת החברתית
‏שתסלול את הדרך להרס
‏של כל הקדמה שהאנושות הגיעה אליה עד כה.
‏הרשת החברתית גורמת ‏לקיטוב בין בני אדם, נכון?
‏כמו מה שקרה כבר לדובים.
‏איזה דובים? ‏-דובי הקוטב.
‏תרגום כתוביות: קדם ברגר